2015. gada 16. decembrī Rīkojums Nr. 794

Rīgā (prot. Nr. 67  19. §)

**Grozījumi Ministru kabineta 2013. gada 27. decembra rīkojumā Nr. 675 "Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm"**

Izdarīt Ministru kabineta 2013. gada 27. decembra rīkojumā Nr. 675 "Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm" (Latvijas Vēstnesis, 2013, 252. nr.; 2015, 57. nr.) šādus grozījumus:

1. Izteikt 3. punktu šādā redakcijā:

"3. Jautājumu par Iekšlietu ministrijai un Tieslietu ministrijai nepieciešamo papildu finansējumu jaunas darba samaksas sistēmas ieviešanai un darba samaksas paaugstināšanai amatpersonām ar speciālajām dienesta pakāpēm ne vairāk kā 31 515 537 *euro* apmērā izskatīt Ministru kabinetā kā prioritāru, sagatavojot likumprojektu par vidēja termiņa budžeta ietvaru 2017., 2018. un 2019. gadam un likumprojektu par valsts budžetu 2017. gadam."

2. Izteikt 4. punkta ievaddaļu šādā redakcijā:

"4. Ja likumprojekta par vidēja termiņa budžeta ietvaru 2017., 2018. un 2019. gadam un likumprojekta par valsts budžetu 2017. gadam sagatavošanas procesā tiek atbalstīta šā rīkojuma [3. punktā](http://likumi.lv/ta/id/263381-par-koncepciju-par-jaunu-darba-samaksas-sistemu-iekslietu-ministrijas-sistemas-iestazu-un-ieslodzijuma-vietu-parvaldes-amatpersonam#p3) minētā papildu finansējuma piešķiršana, Iekšlietu ministrijai kopīgi ar Tieslietu ministriju sagatavot un iekšlietu ministram iesniegt noteiktā kārtībā Ministru kabinetā:".

3. Aizstāt 4.1. apakšpunkta ievaddaļā skaitli un vārdu "2016. gadam" ar skaitli un vārdu "2017. gadam".

4. Izteikt 4.2. apakšpunkta ievaddaļu šādā redakcijā:

"4.2. līdz 2016. gada 1. oktobrim:".

5. Izteikt 4.3. apakšpunkta ievaddaļu šādā redakcijā:

"4.3. līdz 2016. gada 1. novembrim:".

Ministru prezidente Laimdota Straujuma

Iekšlietu ministra,

satiksmes ministra

pienākumu izpildītāja vietā –

labklājības ministrs Uldis Augulis